**Učebné osnovy**

|  |  |
| --- | --- |
| **Názov predmetu** | **Konverzácia v anglickom jazyku** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník** | deviaty |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**Charakteristika predmetu**

Cieľom konverzácie v anglickom jazyku je budovať zručnosti v rozprávaní, ktoré žiaci nadobúdajú počas hodín angličtiny. Témy sú zvolené tak, aby sa využívala gramatika a slovná zásoba, ktorú sa žiaci naučili na hodinách angličtiny. Žiaci majú príležitosť konverzovať a voľne rozprávať v angličtine v danom učiacom sa prostredí. Tento predmet pomôže žiakom používať ich jazykové zručnosti v skutočných životných situáciách, v prezentáciách a v poskytovaní obrazu sveta okolo nich.

**Iné ciele**

Počas hodín konverzácie žiaci dosiahnu vedomosti z oblasti spoznávania anglicky hovoriacich krajín a taktiež ich kultúr a životného štýlu ľudí žijúcich v nich. Ich základné komunikačné zručností sa zlepšia a naučia sa efektívne pracovať v skupinách, pároch alebo individuálne.

## Štandardy

Je dôležité, aby učenie a vyučovanie hodín konverzácie bolo zábavné a usilovalo sa deti plne zapojiť do hier, aby sa tak zabezpečilo uvedenie témy, novej slovnej zásoby a podporilo sa úsilie učiteľa, aby dieťa rozprávalo. Hodiny sú modelované pre žiakov v rôznych podobách, takže môžu počuť i vidieť, ako by mali rozprávať.

Žiaci dostanú príležitosť rozprávať, aby praktizovali a zlepšovali svoje rozprávacie zručnosti a používali novú slovnú zásobu, gramatiku a vetné štruktúry. Čas na rozprávanie sa realizuje v mnohých formách od rolových hier až po prezentácie, a takto žiaci konverzujú so zvyškom triedy.

**Stratégie**

Konverzácia je vyučovaná cez mnoho simulovaných a zaujímavých metód. Žiaci sa učia pomocou množstva rôznych foriem práce (skupinová práca, práca vo dvojiciach a individuálna práca).

Prezentácie powerpointu, pracovné listy a modelovanie správnej konverzácie by mala byť použitá na splnenie plánu a úplné využitie toho, čo sme si stanovili. Pozornosť budeme venovať i výslovnosti a opakovaniu, aby sme ju tak posilnili správnym smerom.

Učebné nástroje ako hry, kvízy, obrázky, rolové hry a multimédiá sú taktiež dôležité pri vytváraní stimulovaného učiaceho prostredia. DVD materiály, piesne a interaktívne aktivity na internete ako i interaktívna tabuľa sú všetky užitočné spôsoby na posilňovanie učenia sa.

**Literatúra a zdroje**

Hlavným materiálom v tomto predmete sú knihy *Project 5*. Iné materiály sú prebraté z *Cutting Edge* *Intermediate, Upper intermediate.* Dôležité webstránky sú [*www.bbc.co.uk*](http://www.bbc.co.uk) alebo [*www.youtube.com*](http://www.youtube.com). Množstvo DVD sa taktiež aktívne používa, pričom prihliadame na úroveň vedomostí a zručností.

*Project 5 Third Edition: Student's Book*

Hutchinson

OUP Oxford(Paperback - 16 Apr 2009)

*Oxford Word Skills – Intermediate*

Ruth Gairns and Stuart Redman

OUP Oxford, 2008

*New Cutting Edge: Intermediate: Student's Book*

[Sarah Cunningham](http://www.amazon.co.uk/s/ref=ntt_athr_dp_sr_1?_encoding=UTF8&search-alias=books-uk&field-author=Sarah%20Cunningham), [Peter Moor](http://www.amazon.co.uk/s/ref=ntt_athr_dp_sr_2?_encoding=UTF8&search-alias=books-uk&field-author=Peter%20Moor)

Longman ELT 2005

*New Cutting Edge Upper-Intermediate: Student's Book*

[Sarah Cunningham](http://www.amazon.co.uk/Sarah-Cunningham/e/B0034Q5098/ref=ntt_athr_dp_pel_1) and Peter Moor

Longman ELT 2005

**VZDELÁVACÍ ŠTANDARD**

|  |  |  |
| --- | --- | --- |
| **Tematický celok** | **Obsahový štandard** | **Výkonový štandard** |
|
| **Nový školský rok** | Uviesť témy predmetu konverzácia v tomto školskom roku. Žiaci rozprávajú o ich očakávaniach v nasledujúcom školskom roku. Overiť používanie slovnej zásoby a upravovať chyby, omyly. Diskutovať v rámci celej triedy o nadchádzajúcom školskom roku. | Žiaci vedia rozprávať o ich očakávaniach. |
| **Život tínedžera na Slovensku** | Sledovať rôzne kúsky umenia, ktoré su nasmerované mladým, vyjadrovať názory na ne. Uvedenie novej slovnej zásoby. Diskusia na tému - aké je to byť tínedžerom v Žiline a v malej skupine. Konverzovať (s učiteľom) o tom, čo prežíva tínedžer v Žiline. | Žiaci vedia rozprávať o živote tínedžera na Slovensku. Žiaci vedia podať názor na rôzne druhy umenia smerovaného mladému človeku. |
| **Fér správanie** | Fér správanie - uvedenie aktivity. Ukázať žiakom pomocou prezentácie o tom, ako budovať na správnych argumentoch. Nauciť ich frázy - spojky, častice, vymenúvanie, ... Trieda číta článok o slušnom obliekaní sa. Žiaci tvoria reportáž do novín o správnom a slušnom obliekaní a uvádzajú názory k téme. POužívajú frázy, ktoré sa počas hodiny naučili. | Žiaci vedia odprezentovať názory na fér správanie. Žiaci vedia rozprávať o etickom kódexe. |
| **Niečo je zlé.** | Rolová hra - situácia zo skutočného života (ospravedlnenie sa v obchode, ...). Ukázať žiakom interaktívnu aktivitu, kde sa rozhodujú medzi frázami, ktoré v situácii použijú.  Vo dvojiciach hrajú rolovú hru. Musia používať správne frázy z predchádzajúcich aktivít. Žiaci prezentujú rolovú hru pred triedou a sú hodnotení. | Žiaci vedia vyjadriť slovne pocity v skutočných životných situáciách. |
| **Rozprávanie príbehu** | Ukázať žiakom klip z DVD média alebo internetových správ. Žiaci prerozprávajú, čo sa stalo (nehoda, ...). Zopakovať rôzne časy, ktoré by mali byť použité v tejto aktivite. Dovoliť žiakom nájsť príbeh z aktuálnych správ, ktoré prerozprávajú. Žiaci prezentujú ich príbehy triede. | Žiaci vedia prerozprávať udalosť, ktorá sa stala v minulosti. |
| **Hodnotenie konverzácie** | Žiaci dostanú témy, o ktorých rozprávajú. Tieto boli témou predchádzajúcich hodín. Majú krátky čas na prípravu a sú hodnotení učiteľom a ich rovesníkmi. | Žiaci vedia preukázať to, že rozumejú všetkému, čo bolo preberané na hodinách KAJ. |
| **Technológie** | Začať hodinu hraním hry o rôznych typoch médií a technológií. Pomôcť rozvíjať slovnú zásobu a výslovnosť.  Žiaci v skupinách pracujú a diskutujú o tom, ako technológie ovplyvňujú náš život, spoločnosť (v pozitívnom i negatívnom smere). | Žiaci vedia rozprávať o rôznych typoch technológií. Žiaci vedia rozprávať o tom, ako sa spoločnosť mení vďaka technológiám. |
| **Riskovanie** | Uviesť hodinu pozeraním klipu o riskantných aktivitách, ktoré ľudia podstúpia. Použiť hru na uvedenie novej slovnej zásoby.  Zrekapitulovať podmienkové vety a ako ich použit v kontexte. Žiaci si pripravia projekt o aktivitách, ktoré by urobili a ktoré považujú za riskantné. | Žiaci vedia vysvetliť dôvody ich voľby a názorov. |
| **Globálne problémy** | Žiaci vyhľadávajú na internete informácie o globálnych problémoch (anglicky písané weby), pozerajú videá v anglickom jazyku. Následne žiaci vysvetľujú globálny problém, poskytujú informácie o ňom vo forme projektu. Ostatní sa pýtajú a diskutujú o jednotlivých položkách. | Žiaci vedia vyjadriť názory na aktuálne globálne problémy. Žiaci vedia prezentovať projekt o globálnych problémoch, témach. |
| **Šťastie** | Učiteľ sa pýta žiakov na rôzne aspekty života podľa dôležitosti (rodina, priatelia, peniaze, dovolenka, ...). Žiaci pracujú v skupinách, diskutujú o tom, ako vnímajú šťastie. Čítajú výroky z rôznych zdrojov a hodnotia, aké aspekty preferujú. | Žiaci vedia vyjadriť názor na život a životný štýl. Žiaci vedia ohodnotiť a vyjadriť názor na historický aspekt šťastia. |
| **Ako o niečo požiadať** | Ukázať žiakom interaktívne aktivity, kde sa rozhodujú použiť rôzne frázy. Žiaci vo dvojiciach pripravujú rolovú hru, ktorú odohrajú. Musia používať správne frázy z predchádzajúcich aktivít. Žiaci prezentujú rolové hry pred triedou, sú hodnotení učiteľom, rovesníkmi. | Žiaci vedia sformulovať požiadavky v skutočných životných situáciách. |
| **Cestovanie** | Žiaci hrajú hru, kde predstavujú cestovanie rôznymi prostriedkami dopravy.  Ukázať žiakom interaktívnu aktivitu, kde sa môžu rozhodnúť medzi frázami v rôznych situáciách. | Žiaci vedia používať novú slovnú zásobu na tému cestovanie. |
| **Politika** | Žiaci počúvajú pieseň s politickou témou a učia sa slová. Zrekapitulujú v druhej podmienke a diskutujú, ako správne kondicionál použiť. Žiaci diskutujú o tom, ako sa dá vylepšiť život v spoločnosti. Otvoriť diskusiu v celej triede a pomôcť žiakom, aby podali dôvody na ich názory. Žiaci uvažujú, ako by použili peniaze, keby boli vo vláde a rozdelili peniaze do rôznych oblastí. | Žiaci vedia správne používať druhú podmienku v diskusii. Žiaci vedia vyjadriť, ako sa dá zlepšiť život v spoločnosti. |

**HODNOTENIE PREDMETU**

Hodnotenie úrovne vedomostí a zručností sa realizuje na základe Metodického pokynu č. 22/2011 na hodnotenie žiakov

* Predmetom hodnotenia a klasifikácie v predmete KAJ je cieľová komunikačná úroveň žiaka v jednotlivých ročníkoch v súlade s platnými učebnými osnovami a vzdelávacími štandardmi.
* Hodnotenie a klasifikácia v predmete KAJ sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory.
* Pri hodnotení v predmete KAJ sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede.
* Kritériá klasifikácie musia byť v súlade s požadovanou úrovňou ovládania anglického jazyka a náročnosť sledovaných javov musí zodpovedať náročnosti definovanej v platných učebných osnovách a vzdelávacích štandardoch cieľovej skupiny žiakov.

Hodnotenie žiakov je realizované sumatívne i formatívne, teda známkami. Súčasťou hodnotenia práce žiakov na vyučovaní a jeho výsledkov je aj ústne hodnotenie, percentuálne hodnotenie, vystavovanie žiackych prác, prezentovanie žiackych prác.

Zároveň v rámci vyučovacieho procesu využívame humanisticky orientované slovné hodnotenie /pochvala/ i sebahodnotenie žiakov. Žiakov s poruchami učenia hodnotíme iným spôsobom (s prihliadnutím na ich špecifické poruchy učenia ). Výkon, ale najmä snahu na hodine, pri príprave oceníme (chválime, verbálne, neverbálne – súhlasným prikývnutím, úsmevom), pretože to pôsobí vysoko pozitívne, povzbudzuje k ďalšiemu úsiliu. Slabší výkon nekritizujeme, nezosmiešňujeme. Hodnotenie musí mať motivačnú funkciu.

**Kritériá hodnotenia žiaka**

Pri hodnotení výkonu žiaka v anglickom jazyku sledujeme najmä úroveň jeho rečových zručností t.j.

* počúvanie s porozumením
* čítanie s porozumením
* hovorenie
* písanie

Pri hodnotení berieme do úvahy:

* do akej miery je žiak schopný realizovať komunikáciu v cudzom jazyku,
* do akej miery lexikálne a gramatické chyby narušujú zrozumiteľnosť a dorozumievanie,
* hľadisko jazykovej správnosti pri používaní bežnej slovnej zásoby a frekventovaných gramatických štruktúr,
* hľadisko štylistickej adekvátnosti – formálnosť a neformálnosť vyjadrovania s ohľadom na situáciu prejavu,
* rýchlosť prejavu a pohotovosť reakcie s prihliadnutím na individuálne rozdiely medzi žiakmi,
* rozsah slovnej zásoby žiaka a jej využitie prostredníctvom gramatických štruktúr.

Pri hodnotení ústnej odpovede by sme mali hovoriť o škále akceptovateľnosti a komunikatívnej efektívnosti odpovede. Kritériom by mala byť zrozumiteľnosť. Ak je odpoveď dobrá i napriek gramatickým chybám, žiak spracoval informáciu a zaslúži si za ňu istý kredit.

**Pri ústnej odpovedi hodnotíme:**

* hranie úloh – dialóg
* opis obrázka
* reprodukcia textu

Pri hodnotení ústnej odpovede nám pomáhajú nasledovné kritériá:

* plynulosť reči – 20%
* výslovnosť a intonácia – 20%
* rozsah slovnej zásoby – 20%
* komunikatívna schopnosť – 20%
* gramatická presnosť – 20%

Spolu 100% - pri premene na známku postupujeme nasledovne:

100% - 90% výborný (1)

89% - 75% chválitebný (2)

74% - 50% dobrý (3)

49% - 30% dostatočný (4)

menej ako 29% nedostatočný (5)

***Výborný (1)***

Dobrá výslovnosť, veľmi málo gramatických chýb, plynulý prejav bez dlhých odmlčaní sa, učiteľ kladie málo otázok, aby si spresnil, či žiak učivu rozumie, odpovede na otázky sú okamžité a vyčerpávajúce.

***Chválitebný (2)***

Miestami chyby vo výslovnosti, niekoľko gramatických chýb, väčšina viet je však správna, v prejave nie je veľa prestávok, je pomerne plynulý, učiteľ položí viac otázok na spresnenie odpovede, odpovede na otázky sú vyčerpávajúce, žiak reaguje pohotovo.

***Dobrý (3)***

Miestami chyby vo výslovnosti, niekoľko gramatických chýb, ktoré spôsobujú problémy pri porozumení, prejav s kratšími prestávkami, žiak hľadá slová, robí chyby v gramatických štruktúrach, učiteľ kladie viac otázok na spresnenie, žiakove odpovede sú menej vyčerpávajúce.

***Dostatočný (4)***

Častejšie chyby vo výslovnosti, veľa gramatických chýb, ktoré spôsobujú problémy pri porozumení, prejav s dlhšími prestávkami, nedostatočná základná slovná zásoba, obmedzený rozsah gramatických štruktúr, odpovede na otázky nezodpovedajú rozsahu i obsahu učiva, žiak nie vždy vie odpovedať na otázky učiteľa.

***Nedostatočný (5)***

Časté chyby vo výslovnosti, množstvo gramatických chýb, ktoré spôsobujú nezrozumiteľnosť prejavu, nedostatočná slovná zásoba, neschopnosť použiť základné gramatické štruktúry, žiak nevie odpovedať na otázky učiteľa.

**Hodnotenie písomného prejavu :**

Na hodinách KAJ sa ako písomný prejav hodnotí predovšetkým spracovanie konkrétnej konverzačnej témy, ale i písanie podľa osnovy (žiadosť, objednávka, list priateľovi).

V písomnom prejave hodnotíme:

* + spracovanie úlohy – obsah
  + presnosť a vhodnosť gramatických štruktúr
  + lexikálnu stránky písomného prejavu
  + štylistickú stránku písomného prejavu
  + kompozíciu

***Hodnotenie:***

***Výborný (1)***

Vyčerpávajúca a adekvátna odpoveď na danú tému, správne použité gramatické štruktúry, pestrá slovná zásoba, takmer bez pravopisných chýb, chyby neprekážajú pri zrozumiteľnosti text, jasná logická výstavba celej práce, prehľadná kompozícia.

***Chválitebný (2)***

Žiak zvládne úlohy vo veľkej miere, ale vynechá alebo pridá informácie, ktoré s témou nesúvisia, väčšinou vhodne použité gramatické štruktúry, dobrá slovná zásoba s malými chybami, zopár štylistických nepresností pri výstavbe textu a spájaní viet, menej prehľadná kompozícia.

***Dobrý (3)***

Vcelku adekvátna odpoveď na danú tému, ale s istými medzerami alebo zbytočnými informáciami, zopár chýb v gramatike a lexike, miestami nezrozumiteľnosť textu, ale celkovo text zrozumiteľný, viacero chýb v pravopise, stavbe viet a súvetí, menej prehľadná kompozícia.

***Dostatočný (4)***

Spracovaná len časť otázky, veľké medzery v používaní gramatických štruktúr, text vo väčšej miere nezrozumiteľný kvôli chybám v gramatike, slabá slovná zásoba, veľa chýb v stavbe viet a súvetí, neprehľadná kompozícia.

***Nedostatočný (5)***

Neadekvátna odpoveď, len málo sa vzťahujúca k téme, takmer celý text nezrozumiteľný kvôli chybám v gramatike, slabá slovná zásoba, nelogická stavba viet, neprehľadná kompozícia.

**Kompetencie**

Žiaci vedia:

* rozprávať o ich očakávaniach
* rozprávať o živote mladých ľudí na Slovensku
* povedať vlastný názor na rôzne témy
* vyjadrovať pocity v skutočných situáciách
* rozprávať o udalosti, ktorá sa stala v minulosti,
* porozumieť náplni konverzácie
* rozmýšľať o tom, ako sa mení spoločnosť vďaka technológiám
* vysvetliť dôvody ich voľby a názoru,
* vyjadriť názory o aktuálnych globálnych problémoch,
* vyjadriť pohľad na život a štýl života,
* požiadať o niečo,
* požívať novú slovnú zásobu a frázy o cestovaní
* používať druhú podmienku správne v diskusii
* uvažovať o tom, ako sa môže spoločnosť napraviť

**Váhy známok**

Váhy známok jednotlivých jazykových zručností sa riadia aktuálnymi inštrukciami predmetovej komisie cudzích jazykov pre aktuálny školský rok.